
PRINCIPI DE COMPATIBILITAT
El principi de compatibilitat (prevista a l’article 5.1 del RGPD) permet reutilitzar dades de salut que es van recollir inicialment per a l'assistència del pacient i fer-les servir en projectes de recerca sense demanar consentiment informat al pacient en situacions molt concretes.
Com funciona?
· Presumpció legal: La llei de protecció de dades (RGPD), concretament a l’article 5.1) considera que la investigació científica no és incompatible amb la finalitat assistencial inicial.
· Mateixa base legal: Es manté la legitimació d'origen (la missió d'interès públic / l'assistència sanitària) sense necessitat de canviar la justificació jurídica. És a dir, l’article 5.1 del RGPD contempla la compatibilitat quan qui pretén utilitzar les dades per recerca es el responsable que tracta legítimament aquelles dades amb una finalitat primària (és a dir, el professional de referència d’aquella persona és qui utilitza les dades amb finalitats secundàries). Quan aquest professional de referència ha de compartir les dades a altres investigadors que no formen part de l’equip de referència del pacient, ja no es pot aplicar l’article 5 del RGPD, pel que és necessària la pseudonimització abans de compartir les dades.
Quan s'aplica? Aquesta opció és una via pensada per a situacions molt concretes:
· Estudis interns i retrospectius: Recerca basada en dades o registres ja existents de fets passats dintre de la teva institució.
· Fets pel propi equip de referència: El professional o equip que fa la investigació és el mateix que atén/podria atendre el pacient o té accés legítim a la història clínica per motius assistencials. 
· La pseudonimització no té sentit o no és possible: Com que el mateix professional de referència coneix els seus pacients, aplicar una separació tècnica formal no aportaria una protecció real. La pseudonimització l’aplicarà el professional de referència que recull les dades abans de compatir-les amb els altres membres de l’equip investigador.
· No és possible o és inassumible aconseguir el consentiment informat. S’haurà de sol·licitar en el CEIm l’exempció del consentiment informat justificant l’exempció. 
· Sense cessió a tercers: Les dades queden sempre dins de l'entitat o centre assistencial d'origen; no es comparteixen amb promotors ni empreses externes.
· El professional que recull les dades no genera un llistat de vinculació entre el codi assignat i les dades identificatives del pacient.
Quines garanties exigeix? Malgrat no requerir consentiment, cal complir l'article 89 del RGPD:
1. Minimització: Accedir només a les dades estrictament necessàries.
2. Secret professional: El deure de confidencialitat de l'equip de referència.
3. Mesures de seguretat: Treballar en entorns controlats i utilitzar la codificació interna.
NOTA PRÀCTICA: Com hem de procedir si volem fer un estudi el qual apliqui el principi de compatibilitat?
1. L’investigador compleix amb els criteris per aplicar el principi de compatibilitat
2. En el protocol hi ha de constar: 
· Procediment de recollida de dades:
· Indicar que només l’equip assistencial accedirà a les dades dels pacients
· Bolcarà les dades necessàries a una base de dades de recerca sense identificar al pacient
· En cap cas generarà un llistat de vinculació entre el codi i les dades identificatives del pacient
· Apartat de protecció de dades
· Se sol·licitarà al CEIm l’exempció del consentiment informat amb el principi de compatibilitat (explicant el per què aplica aquest principi)

Referències d’interès:
1. Document PDF titulat: ÚS DE DADES EN ESTUDIS RETROSPECTIUS: BASES DE LEGITIMACIÓ DEL TRACTAMENT I INTERPRETACIONS K. Ús de dades en estudis retrospectius VDEF.docx.pdf

